“በጣም ስለምጨነቅ አንዳንድ ነገሮችን ማከናወን እንደማልችል ሆኖ የሚሰማኝ ጊዜ አለ፤ አንዳንድ ጊዜ ለማንበብ እንኳ ትኩረቴን መሰብሰብ አልችልም። በሌሎች ጊዜያት ደግሞ ከባድ የመንፈስ ጭንቀት ስለሚኖርብኝ ከሰዎች አልፎ ተርፎም ከጓደኞቼም ጭምር እሸሻለሁ። አንዳንድ ሰዎች ያለብኝ ችግር በቅርቡ መፍትሔ ማግኘቱ እንደማይቀር ወይም እኔን ያስጨነቀኝ ነገር የማስበውን ያህል የከፋ እንዳልሆነ በመናገር ሊያጽናኑኝ ይሞክራሉ። ሌሎች ደግሞ አዎንታዊ እንድሆን ይነግሩኛል። እኔም ይህን ለማድረግ ብዙ ጊዜ ጥሬያለሁ! እርግጥ ነው፣ እንዲህ የሚሉኝ ለእኔ አስበው እንደሆነ ይገባኛል፤ ያም ቢሆን እንዲህ ያሉ አስተያየቶች ያለብኝ የጥፋተኝነትና የከንቱነት እንዲሁም አልረባም የሚል ስሜት እንዲባባስ ከማድረግ ውጭ የሚፈይዱት ነገር የለም።”—ክላውዲያ፣ ደቡብ አፍሪካ